אח"י תרשיש (סער 4)

אח"י תרשיש הייתה ספינת טילים של חיל הים הישראלי, מסדרת סער 4. הספינה נבנתה במספנות ישראל, הושקה בשנת 1975 ושירתה רוב ימיה בבסיס חיפה.

הספינות מסדרת סער 4 יועדו לשרת בזירת ים סוף. תעלת סואץ הייתה אז חסומה לשיט ספינות, והעברתן לים סוף תוכננה בהפלגה מחיפה למפרץ שלמה סביב יבשת אפריקה. מועד היציאה נקבע ל-15 באוקטובר 1973, אך הפלגתן נדחתה בשל פרוץ מלחמת יום הכיפורים. שתי הספינות הראשונות מתוך הסדרה השתתפו באופן פעיל במלחמה והיוו תוספת כוח משמעותית בזירת הים התיכון.

בספינות סער 4 ובמערכותיהן הוכנסו שיפורים רבים שנלמדו בספינות הטילים מהדגמים הקודמים. באח"י תרשיש הוכנסו שיפורים שנלמדו על ידי מספנות ישראל בעת בניית הספינות הקודמות בסדרה. צוות אח"י תרשיש למד את המערכות החדשות, את נוהלי התפעול ואת תרגולת הקרב עוד כאשר הספינה הייתה בבנייה.

==הפלגות ומבצעים==

===הפלגה לארצות הברית===

זוג ספינות סער 4, "אח"י תרשיש" בפיקוד שאול חורב ו"אח"י יפו" בפיקוד בני אריאלי, הפליגו לניו יורק בקיץ 1976 וייצגו את ישראל בחגיגות 200 שנה לעצמאות ארצות הברית. אל"ם אלי רהב שסיים תפקיד מפקד שייטת הסטי"לים פיקד על המבצע ומפקד חיל הים האלוף בנימין תלם הצטרף להפלגה.

בתום הביקור המוצלח בארצות הברית וביוזמת התעשייה הביטחונית המשיכו הספינות לביקור בנמל קרטחנה בקולומביה, בו נעשתה הצגת יכולות לחיל הים של קולומביה. הביקור שודר בטלוויזיה על ידי צוות שהגיע במיוחד מעיר הבירה בוגוטה. הספינות עשו רושם מצוין והאדמירל הקטור סלאזר, מפקד הצי האטלנטי של קולומביה, היה מלא התפעלות. עם זאת, החליטה קולומביה בסופו של דבר לרכוש כלי שיט מאיטליה.

===ניסוי הנחתת מסוק===
אח"י תרשיש הייתה הראשונה לבצע ניסוי הנחתת מסוקים. בשנת 1977 הותקן בירכתי הספינה מנחת במקום תותח 76 מ"מ. נעשו ניסויי הנחתה עם מסוק בל 205 ביום ובלילה.

===פעילות נגד מחבלים===
באותה תקופה נעשו פעולות רבות למניעת הברחות נשק מהים. אח"י תרשיש יחד עם ספינת דבור תקפו סירת מחבלים והשמידו אותה בדרכה לחופי ישראל.

===מעבר בתעלת סואץ===
אח"י תרשיש הייתה ספינת הטילים הראשונה שעברה בתעלת סואץ. המעבר היה בדצמבר 1979, בחג החנוכה.

מפקד הספינה היה ישעיהו פטוקה, אורח הכבוד היה מפקד חיל הים. להפלגה הצטרפו מפקד בסיס חיפה ומפקד שייטת ספינות הטילים. הספינה התקבלה בנמל פורט סעיד בארוח של מפקד בסיס חיל הים המצרי שם. באותו לילה הודלק בספינה נר חמישי של חנוכה שצוין בחנוכיה מוארת על תורן הספינה.

מנוע אחד התקלקל במהלך ההפלגה ומלבד זה לא היו אירועים מיוחדים.

והנה "נוהל" שבוצע לראשונה בהפלגה זו ואומץ על ידי הסטי"לים שעברו בתעלה אחרי אח"י תרשיש:

הנתב המצרי הודיע שמהירות השייט הנדרשת בתעלת סואץ היא 7 קשר, מהירות נמוכה כזאת מחייבת הפעלת מנועים לסירוגין וזה פוגע בכשירות המנועים ועלול לגרום לתקלות.

לכן הורה מפקד הספינה להדמים את מד המהירות ועבר את התעלה במהירות גבוהה יותר (10–12 קשרים).

==שירות במלחמת לבנון הראשונה==

==שירות נוסף==
הספינה סיימה את תפקידיה בחיל הים בשנת 1995. היא נמכרה לצ'ילה בשנת 1997, ושירתה בשם LM PAPUDO, על שם קרב ימי שנערך בשנת 1865 בין צ'ילה לאימפריה הספרדית. בשנת 2008 נגרטה.

== מפקדי הספינה ==
{|border="1" align="center""| class="wikitable mw-collapsible mw-collapsed"
| colspan="6" |מפקדי אח"י תרשיש
|+
|-
|דרגה ושם||תקופת הפיקוד||הערות||תמונה
|-
|רס"ן אפרים אשד ||אוקטובר 1974 - אוגוסט 1975 ||השקה והכנסה לשירות|-
| רס"ן שאול חורב ||אוגוסט 1975 - אוקטובר 1976|| מבצע פעמון החירות|-
| רס"ן יוסי לוי||אוקטובר 1976 - 1977 |||-
| רס"ן ליאור מרגולין||1977 עד ספטמבר 1978 ||ניסויי הנחתת מסוקים|-
|רס"ן ישעיהו פטוקה||ספטמבר 1978 - 31 דצמבר 1979 ||מעבר ראשון בתעלת סואץ דרומה מחיפה לשארם א שייך.|-
|רס"ן אלי רונן ||ינואר 1980 - 1981 ||מבצעים ואימונים בזירת ים סוף ובהמשך בים התיכון.|-
|רס"ן רון גינזבורג||1981||העברת הספינה צפונה מזירת ים סוף לים התיכון דרך תעלת סואץ.
|-
|רס"ן עוזי טישל|| 1981 - 1982|| מלחמת לבנון|-
|רס"ן גיורא בוקסר||ינואר 1982 עד אפריל 1983 || |-
|רס"ן יצחק וינרב|| |||-
|רס"ן יצחק קרמונה||1985 - 1986 ||||
|-
|רס"ן אילן בן גיגי||1986 - 1987 ||||
|-
|רס"ן כוכבי אזרן||1987 - 1988 |||-
|רס"ן לוי שאפט|| 1988 -1989|||-
|רס"ן עמית לבני||1989 - 1990||העברת הספינה לבסיס חיפה עם מעבר פלגה 31 לב"ח|-
|רס"ן מאיר בן צוק||אוקטובר 1992- מרץ 1994|| |-
|רס"ן רם רוטברג||1994 - 1995|||}

==גלריה==
<gallery>
File:INSTarshishPhiladekfia71976.jpg|צוות אח"י תרשיש (סער 4) בעת עגינת הספינות בפילדלפיה במסגרת מבצע פעמון החירות, יולי 1976.
קובץ:INSTarshish1stCrew.jpg|הצוות הראשון של הספינה בפיקודו של רס"ן אפרים אשד, 1975.
קובץ:Tarshishelicopter.jpg|ניסוי הנחתת מסוק על אח"י תרשיש (סער 4) עם מנחת גבוה.
File:TarshishEscrtEgptPresYacht91979.jpg |אח"י תרשיש (סער 4) מלווה את נשיא מצרים אנואר סאדאת ביאכטה הנשיאותית אל חוריה, בביקורו בחיפה, ספטמבר 1979.
קובץ:Intarshenteringsuez (retouched).jpgממוזער|ספינת טילים אח"י תרשיש (סער 4) בפתחה של תעלת סואץ דצמבר 1979.
קובץ:InstarshinSuez2.JPG|מעבר ספינת טילים אח"י תרשיש (סער 4) בתעלת סואץ, דצמבר 1979.
File:RonTarshish1980.png|רון גינזבורג מתמרן את אח"י תרשיש ברוח דרומית חזקה ליציאה מרציף מספנת אילת 1981.
File:CochaviINSTarshis1987.jpg|רס"ן כוכבי אזרן המפקד בגשר אח"י תרשיש (סער 4) 1987.
</gallery>

==מקורות והסברים==
===קריאה נוספת===
===קישורים חיצוניים===

* אלבום כלי שיט בחיל הים, הוצאה לאור חיל הים, 1992.
* משה אימבר וגדי אריאל, שייטת 3, ספינות הטילים בחיל הים, משרד הביטחון – ההוצאה לאור - אריק נצר, התשס"ה - 2005.
* סא"ל מיל ישעיהו פטוקה, [http://moreshetyamit.net/קרבות-והפלגות/אחי-תרשיש-סער-4עוברת-בתעלת-סואץ/ עם אח"י תרשיש בתעלת סואץ דצמבר 1979] באתר משמר המורשת הימית.
===ביאורים===

===הערות שוליים===

תרשיש